Under rettsoppgjøret i Danmark etter det tyske nederlaget i 1945, ble det et alvorlig problem og et paradoks å behandle saker om angiveri i sabotasjesaker. Den lovlig valgte statsministeren Buhl hadde jo i radiotalen sin oppfordret folk til å politianmelde sabotører. Også etter bruddet med den tyske okkupasjonsmakten i august 1943 ble det forhandlet med tyske myndigheter om dansk politi fikk etterforske saker om sabotasje, men dette mislyktes.